Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Ũtũũro mwerũ kũgerera kũbatithio thĩinĩ wa Kristo (1-11)
-
Mũtikareke mehia mamwathe (12-14)
-
Kuuma ũkombo-inĩ wa mehia nginya gũtuĩka ngombo cia Ngai (15-23)
6 Nĩ ũndũ ũcio-rĩ, tũkiuge atĩa? Hihi twagĩrĩirũo gũthiĩ o na mbere kwĩhia atĩ nĩguo ũtugi mũnene ũingĩhe?
2 Aca o na hanini! Tondũ nĩ twakuire ũhoro-inĩ wa mehia-rĩ, tũngĩgĩtũũra o mehia-inĩ atĩa?
3 Kana hihi mũtiũĩ atĩ ithuothe arĩa twabatithirio thĩinĩ wa Kristo Jesu twabatithirio thĩinĩ wa gĩkuũ gĩake?
4 Kwoguo-rĩ, twathikirũo hamwe nake gĩkuũ-inĩ gĩake kũgerera kũbatithio gwitũ, nĩguo o ta ũrĩa Kristo aariũkirio kuuma kũrĩ arĩa akuũ kũgerera riri wa Ithe, o na ithuĩ tũtũũrage ũtũũro mwerũ.
5 Angĩkorũo nĩ tũgĩkuĩte o take, hatarĩ nganja nĩ tũgakĩriũkio o take, na kwoguo tũrĩ na ũrũmwe hamwe nake.
6 Nĩ gũkorũo nĩ tũĩ atĩ ũmũndũ witũ wa hau kabere nĩ wahũrĩrĩirũo na mĩcumarĩ mũtĩ-inĩ hamwe nake nĩ getha mwĩrĩ witũ wa mehia wagithio hinya, nĩguo tũtigathiĩ na mbere gũkorũo tũrĩ ngombo cia mehia.
7 Tondũ mũndũ ũrĩa ũkuĩte nĩ arekeirũo mehia make.
8 Makĩria ma ũguo, angĩkorũo nĩ tũkuĩte hamwe na Kristo, nĩ twĩtĩkĩtie atĩ ningĩ nĩ tũgaatũũra hamwe nake.
9 Nĩ gũkorũo nĩ tũĩ atĩ, tondũ rĩu Kristo nĩ ariũkĩtio kuuma kũrĩ arĩa akuũ, ndagakua rĩngĩ; gĩkuũ gĩtirĩ na hinya wa kũmwatha rĩngĩ.
10 Tondũ gĩkuũ kĩrĩa aakuire, aakuire ũhoro-inĩ wa mehia o riita rĩmwe rĩa kũigana, no ũtũũro ũrĩa atũũraga, atũũraga nĩ ũndũ wa Ngai.
11 O ta ũguo na inyuĩ, mwĩyonagei mũkuĩte ũhoro-inĩ wa mehia no mwĩyonage mũrĩ muoyo nĩ ũndũ wa Ngai kũgerera Kristo Jesu.
12 Nĩ ũndũ ũcio-rĩ, mũtikareke mehia mathiĩ na mbere gwathana ta mũthamaki mĩĩrĩ-inĩ yanyu ĩyo ĩkuaga, atĩ nĩguo mwathĩkagĩre merirĩria mayo.
13 O na mũtikaneanage mĩĩrĩ yanyu ĩtuĩke indo cia gwĩka maũndũ matarĩ ma ũthingu, no mwĩneanei kũrĩ Ngai ta andũ marĩ muoyo kuuma gĩkuũ-inĩ, ningĩ mũneane mĩĩrĩ yanyu kũrĩ Ngai ĩtuĩke indo cia gwĩka maũndũ ma ũthingu.
14 Nĩ gũkorũo no mũhaka mehia matige kũmwathaga, tondũ mũtirĩ rungu rwa watho no mũrĩ rungu rwa ũtugi mũnene.
15 Tũkiuge atĩa? Hihi twagĩrĩirũo kwĩhia atĩ tondũ tũtirĩ rungu rwa watho no tũrĩ rungu rwa ũtugi mũnene? Aca o na hanini!
16 Kaĩ mũtoĩ atĩ mũngĩĩneana kũrĩ mũndũ o na ũrĩkũ mũmwathĩkagĩre mũrĩ ta ngombo, mũtuĩkaga ngombo ciake? Nĩ ũndũ ũcio-rĩ, mũngĩtuĩka ngombo cia mehia nĩ gũkua mũgaakua, no mũngĩtuĩka ngombo cia wathĩki mũgaatuwo athingu.
17 No nĩ tũracokeria Ngai ngatho tondũ o na gũtuĩka mwarĩ ngombo cia mehia, mwatuĩkire athĩki kuuma ngoro-inĩ harĩ ũrutani ũrĩa mwehokeirũo.
18 Nĩ ma, kuuma mwakũũrũo mehia-inĩ, nĩ mwatuĩkire ngombo cia ũthingu.
19 Ndĩraaria na ciugo andũ megũtaũkĩrũo tondũ wa mĩĩrĩ yanyu kwaga hinya; nĩ gũkorũo o ta ũrĩa mwaneanaga ciĩga cianyu kũrĩ maũndũ matarĩ matheru na ma uuni-watho nĩguo mwĩkage ciĩko cia uuni-watho-rĩ, o ta ũguo neanai ciĩga cianyu rĩu ituĩke ngombo cia ũthingu nĩguo ciĩkage maũndũ marĩa matheru.
20 Tondũ hĩndĩ ĩrĩa mwarĩ ngombo cia mehia, mũtiaathagwo nĩ ũthingu.
21 Hĩndĩ ĩyo-rĩ, nĩ maciaro marĩkũ mwagĩaga namo? Mwagĩaga na maũndũ maratũma rĩu mũconoke. Nĩ gũkorũo marigĩrĩrio ma maũndũ macio nĩ gĩkuũ.
22 No rĩrĩ, tondũ nĩ mwakũũrirũo kuuma mehia-inĩ na mũgĩtuĩka ngombo cia Ngai, maciaro manyu nĩ maũndũ matheru, na marigĩrĩrio mamo nĩ muoyo wa tene na tene.
23 Nĩ gũkorũo mũcara wa mehia nĩ gĩkuũ, no kĩheo kĩrĩa Ngai aheanaga nĩ muoyo wa tene na tene kũgerera Kristo Jesu Mwathani witũ.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Aroma 6
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
kik_Latn kik_Latn kik_Latn unk kik_Latn unk kik_Latn unk kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn nya_Latn kik_Latn kik_Latn eng_Latn